מיסי פייל

אנדראה קיי "מיסי" פייל (באנגלית: Andrea Kay "Missi" Pyle; נולדה ב-16 בנובמבר 1972) היא שחקנית וזמרת קאנטרי אמריקאית. התפרסמה כשחקנית בזכות תפקידיה בסרטים "הארטיסט", "צ'ארלי בממלכת השוקולד", "סיפורי דגים" ו"דודג'בול". פייל נולדה ביוסטון, טקסס וגדלה בממפיס, טנסי. בתם של לינדה ופרנק פייל. פייל היא הצעירה מבין ארבעה אחים ואחיות. למדה ב"בית הספר לאומנויות של צפון קרוליינה". פייל החלה את דרכה כשחקנית בשנת 1999 בפרודיה המדע בדיונית "המרוץ לגלקסיה" בתפקיד לליארי המתאהבת בשחקן פרד קוואן (טוני שלהוב). זכתה לחשיפה בפעם הראשונה בקומדיות "מפרקים את הבית" בתפקיד אשלי אחותה הרע של קייט סנדרסון (ג'ין סמארט),"ג'וזי והפוסיקאטס" בתפקיד אלכסנדרה אחותו של מנהל להקת הפוסיקאטס אלכסנדר קאבוט (פאולו קוסטנזו) ו"שכחו אותי בבית 4" בתור ורה אשתו של הנבל מארב. בשנת 2003 השתתפה בתפקיד קטן בסרטו המוערך של טים ברטון "סיפורי דגים", מה שסלל את הופעתה המפורסמת כשנתיים לאחר מכן בשובר הקופות "צ'ארלי בממלכת השוקולד" בתפקיד אמה התובענית של הילדה ויולט בורגארד. בשנת 2004 שיחקה בקומדיות "דודג'בול" בתפקיד שחקנית הדוג'בול האגרסיבית מקבוצתו של וויט גודמן (בן סטילר), "ואז הגיעה פולי" ו"50 דייטים ראשונים". בנוסף, שיחקה לצד קווין הארט וסנופ דוג בסרט השנוי במחלוקת "הכל כלול" בתפקיד ברברה, הסרט נקטל על ידי המבקרים ונכשל בקופות.  בשנת 2006 הופיעה במותחן הריגול "אלכס ריידר" בתור נדיה וול העוזרת של הביליונר דאריוס סייל (מיקי רורק) ובקומדיה "אני והמזל שלי" בתפקיד פגי ברנדן הבוסית של אשלי אלברייט (לינדזי לוהן). בשנת 2008 שיחקה בתפקיד הראשי בקומדיית הכדורגל "אם הכדורגל" בתור וונדי אמה של שחקני הכדורגל בקה (אמילי אוסמנט) . פייל השתתפה בסרט האילם של מישל הזנוויציוס שהיה למצליח ביותר של שנת 2011 "הארטיסט". בשנת 2016 התארחה בסדרה הקומית של MTV "מרי + ג'יין" בתפקיד של אישה פמיניסטית. בשנת 2017 שיחקה בקומדיית הפשע גרייס לצד קייטי קסידי. בשנת 2023 גילמה את מונה בקומדיה הרומנטית של נטפליקס "טיול מודרך לאהבה". באותה שנה גילמה את האנה טיילור בסדרת המסתורין "מחסה" מבית אמזון פריים וידאו המבוססת על הרומן באותו שם מאת הרלן קובן. בשנת 2007 חברה פייל לשחקנית שוני סמית' וביחד השתיים הקימו את ההרכב המוזיקלי "Smith & Pyle". את אלבומן היחיד עד כה "It's OK To Be Happy" שמבוסס בעיקרו על מוזיקת קאנטרי הוציאו בשנת 2008. פייל הייתה נשואה פעמיים במהלך חייה, לסופר אנטוניו סארס (משנת 2000 עד 2005), ובפעם השנייה למפיק קייסי אנדרסון (משנת 2008 עד שנת 2012). המרוץ לגלקסיה (1999) ג'וזי והפוסיקאטס (2001) שכחו אותי בבית 4 (2002) מפרקים את הבית (2003) סיפורי דגים (2003) הכל כלול (2004) 50 דייטים ראשונים (2004) ואז הגיעה פולי (2004) דוג'בול (2004) צ'ארלי בממלכת השוקולד (2005) הציוויליזציה של מאקסוואל ברייט (2005) אלכס ריידר (2006) אני והמזל שלי (2006) חי! (2007) חגיגה של אהבה (2007) אנשים יפים מכוערים (2008) הרולד וקומר 2: הבריחה מגוואנטמאנו (2008) שוק בשר (2008) אנשי חזון (2008) אם הכדורגל (2008) לילות L.A (2008) לקחת סיכונים (2009) חופשת אביב מטורפת (2009) בארי מאנדיי (2010) מיס אף אחת (2010) הארטיסט (2011) סינדרלה 3: היה היה שיר (2011) הדוד רפאל (2012) הכל הולך (2014) הבית הרדוף 2 (2014) Kiss Me‏ (2014) Hollywood Adventures‏ (2015) סלאש (2016) מגפה (2016) קפטן פנטסטיק (2016) ג'ומנג'י: ברוכים הבאים לג'ונגל (2017) גרייס (2018) טראפיק (2018) לא פראיירית של אף אחד (2018) מסיבה סוף (2019) ללכת. לרכוב. רודאו. (2019) The Moon & Back‏ (2022) טיול מודרך לאהבה (2023) נצנצים ואבדון (2023) חברים (1999) הנפילות של ג'ניפר (2014) אומת הזומבים (2014) טריפ טנק (2015) - דיבוב Another Period‏ (2018-2015) Sing It!‏ (2016) The Soul Man ‏ (2016) הפוכים (2018) Impulse ‏(2019-2018) יוניקורן (אנ') (2019) Ghosting: The Spirit of Christmas‏ (2019) - סרט טלוויזיה של Freeform BOB ❤️ ABISHOLA‏ (2019) אדוני ראש העיר (2021) חג הוליוודי (2022) - סרט טלוויזיה של HBO מקס מחסה (2023) דוקטור דוגי קאמלואה (אנ') (2023) 2008: It's OK To Be Happy מדיה וקבצים בנושא מיסי פייל בוויקישיתוף מיסי פייל, ברשת החברתית אקס (טוויטר) מיסי פייל, במסד הנתונים הקולנועיים IMDb (באנגלית) מיסי פייל, באתר "אידיבי", מאגר הידע העברי לקולנוע ישראלי ועולמי מיסי פייל, באתר AllMovie (באנגלית) מיסי פייל, במסד הנתונים הקולנועיים KinoPoisk (ברוסית) מיסי פייל, באתר MusicBrainz (באנגלית) מיסי פייל, באתר Songkick (באנגלית)